CELEX: 32018D1921
Language: hr
Date: 2018-12-04 00:00:00
Title: Provedbena odluka Vijeća (EU) 2018/1921 od 4. prosinca 2018. o izmjeni Provedbene odluke 2013/191/EU kojom se Latviji odobrava primjena posebne mjere kojom se odstupa od članka 26. stavka 1. točke (a) te članaka 168. i 168.a Direktive 2006/112/EZ o zajedničkom sustavu poreza na dodanu vrijednost

7.12.2018   
               
               
                  HR
               
               
                  Službeni list Europske unije
               
               
                  L 311/36
               
            
         PROVEDBENA ODLUKA VIJEĆA (EU) 2018/1921
         od 4. prosinca 2018.
         o izmjeni Provedbene odluke 2013/191/EU kojom se Latviji odobrava primjena posebne mjere kojom se odstupa od članka 26. stavka 1. točke (a) te članaka 168. i 168.a Direktive 2006/112/EZ o zajedničkom sustavu poreza na dodanu vrijednost
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (1), a posebno njezin članak 395. stavak 1.,
         uzimajući u obzir prijedlog Europske komisije,
         budući da:
         
                     (1)
                  
                  
                     Provedbenom odlukom Vijeća 2013/191/EU (2) Latviji je odobrena primjena posebne mjere kojom se odstupa od članka 26. stavka 1. točke (a) te članaka 168. i 168.a Direktive 2006/112/EZ („posebna mjera”). Odobrenje za primjenu posebne mjere zatim je izmijenjeno i produljeno do 31. prosinca 2018. Provedbenom odlukom Vijeća (EU) 2015/2429 (3).
                  
               
                     (2)
                  
                  
                     Posebnom mjerom ograničava se na 50 % pravo na odbitak poreza na dodanu vrijednost (PDV) na kupnju, leasing, stjecanje unutar Zajednice i uvoz osobnih automobila s najvećom dopuštenom masom koja ne premašuje 3 500 kilograma i koji nemaju više od osam sjedala uz vozačevo sjedalo te na troškove povezane s održavanjem, popravkom i gorivom za takve osobne automobile.
                  
               
                     (3)
                  
                  
                     Dopisom evidentiranim u Komisiji 20. lipnja 2018. Latvija je zatražila odobrenje za nastavak primjene posebne mjere kako bi ograničila pravo na odbitak za troškove povezane s određenim osobnim automobilima koji se ne upotrebljavaju isključivo u poslovne svrhe.
                  
               
                     (4)
                  
                  
                     Komisija je dopisom od 7. rujna 2018. zahtjev Latvije proslijedila ostalim državama članicama. Komisija je dopisom od 10. rujna 2018. obavijestila Latviju da ima sve informacije koje smatra potrebnima za procjenu zahtjeva.
                  
               
                     (5)
                  
                  
                     U skladu s člankom 6. stavkom 2. Provedbene odluke (EU) 2015/2429 Latvija je podnijela izvješće koje uključuje preispitivanje utvrđenog postotka odbitka PDV-a. Na temelju trenutačno dostupnih informacija Latvija navodi da je ograničenje od 50 % i dalje opravdano i primjereno.
                  
               
                     (6)
                  
                  
                     Produljenje posebne mjere trebalo bi vremenski ograničiti kako bi se omogućilo presipitivanje njezine potrebe i djelotvornosti te prikladnog postotka. S obzirom na pozitivan učinak posebne mjere na administrativno opterećenje poreznih obveznika i porezne uprave, Latviji bi trebalo odobriti nastavak primjene posebne mjere tijekom ograničenog razdoblja, do 31. prosinca 2021.
                  
               
                     (7)
                  
                  
                     Ako Latvija smatra da je potrebno dodatno produljenje posebne mjere nakon 2021., trebala bi do 31. ožujka 2021. podnijeti Komisiji izvješće koje uključuje preispitivanje primijenjenog postotka, zajedno sa zahtjevom za produljenje.
                  
               
                     (8)
                  
                  
                     Posebna mjera imat će samo zanemariv učinak na ukupni iznos poreznog prihoda koji je naplaćen u fazi konačne potrošnje i neće nepovoljno utjecati na vlastita sredstva Unije koja proizlaze iz PDV-a.
                  
               
                     (9)
                  
                  
                     Provedbenu odluku 2013/191/EU trebalo bi stoga na odgovarajući način izmijeniti,
                  
               DONIJELO JE OVU ODLUKU:
         
            Članak 1.
            Članak 6. Provedbene odluke 2013/191/EU zamjenjuje se sljedećim:
            
               
                  „Članak 6.
                  
                     1.   Ova se Odluka primjenjuje od 1. siječnja 2016., a prestaje važiti 31. prosinca 2021.
                  
                  
                     2.   Zahtjev za produljenje odobrenja predviđenog u ovoj Odluci podnosi se Komisiji do 31. ožujka 2021. te mu se prilaže izvješće koje uključuje preispitivanje postotka navedenog u članku 1.”.
                  
               
            
         
         
            Članak 2.
            Ova Odluka proizvodi učinke od dana priopćenja.
            Primjenjuje se od 1. siječnja 2019.
         
         
            Članak 3.
            Ova je Odluka upućena Republici Latviji.
         
         
            Sastavljeno u Bruxellesu 4. prosinca 2018.
            
               
                  Za Vijeće
               
               
                  Predsjednik
               
               H. LÖGER
            
         
         
            (1)  SL L 347, 11.12.2006., str. 1.
         
         
            (2)  Provedbena odluka Vijeća 2013/191/EU od 22. travnja 2013. kojom se Latviji odobrava primjena posebne mjere kojom se odstupa od članka 26. stavka 1. točke (a) te članaka 168. i 168.a Direktive 2006/112/EZ o zajedničkom sustavu poreza na dodanu vrijednost (SL L 113, 25.4.2013., str. 11.).
         
            (3)  Provedbena odluka Vijeća (EU) 2015/2429 od 10. prosinca 2015. kojom se Latviji odobrava primjena posebne mjere kojom se odstupa od članka 26. stavka 1. točke (a) te članaka 168. i 168.a Direktive 2006/112/EZ o zajedničkom sustavu poreza na dodanu vrijednost (SL L 334, 22.12.2015., str. 15.).